26/05/2022 | Administración LocalMunicipal
Ordes
Aprobación da oferta de emprego público para o ano 2022

RESOLUCION N.º 595/2022 ASUNTO: APROBACION OFERTA DE EMPREGO PÚBLICO PARA O ANO 2022 EXPEDIENTE: 2022/G003/000595 ANTECEDENTES-FUNDAMENTOS XURÍDICOS: A Lei 20/2021, do 28 de decembro, de medidas urxentes para a redución da temporalidade no emprego público no Artigo 2. Procesos de estabilización de emprego temporal, apartado 1. Autoriza unha taxa adicional para a estabilización de emprego temporal que incluirá as prazas de natureza estrutural que, estean ou non dentro da relación de postos de traballo, cadro de persoal do Concello de Ordes e estando dotadas presupostariamente, estivesen ocupadas de forma temporal e ininterrompidamente polo menos nos tres anos anteriores ao 31 de decembro de 2020. O sistema de selección de todas estas prazas sería o concurso-oposición, cunha valoración na fase de concurso dun corenta por cento da puntuación total. A maiores A Disposición adicional sexta. Convocatoria excepcional de estabilización de emprego temporal de longa duración, sinala que as Administracións Públicas convocarán, con carácter excepcional e de acordo co previsto no artigo 61.6 e 7 do TREBEP, polo sistema de concurso, aquelas prazas que, reunindo os requisitos establecidos no artigo 2.1, estivesen ocupadas con carácter temporal de forma ininterrompida con anterioridade ao 1 de xaneiro de 2016. As prazas de persoal laboral temporal ocupadas no Concello de Ordes cunha antigüidade anterior ao 31 de decembro de 2017, e que non figuran incluídas no proceso de estabilización de emprego temporal OPE 2021, son as seguintes: 1. Educadora social (Curso habilidades sociais). (antigüidade anterior ao 01/01/2016). 2. Auxiliar biblioteca municipal. (antigüidade anterior ao 01/01/2016). A efectos do establecido no art.37 do Real Decreto Lexislativo 5/2015, do 30 de outubro a proposta de oferta de emprego público foi sometida á Mesa Xeral de Negociación celebrada o día 24/05/2022. Visto o do disposto no artigo 70 do Real Decreto Lexislativo 5/2015, do 30 de outubro (TREBEP), art.48 da Lei 2/2015, do 29 de abril (LEPG), e Disposición Adicional Primeira do Real Decreto 636/2021, do 27 de xullo. No uso das atribucións conferidas polo art.21.1. g da Lei 7/1985, do 2 de abril (LBRL), RESOLVO: I.–Aprobar a oferta de emprego público do Concello de Ordes para o ano 2022 nos termos seguintes: 1.–PRAZAS CORRESPONDENTE AO PROCESO ESTABILIZACIÓN DE EMPREGO TEMPORAL FUNCIONARIOS DE CARREIRA [desempeño de funcións que impliquen participación directa ou indirecta no exercicio de potestades públicas ou na salvagarda dos intereses xenerais desta entidade local (art.22 da Lei 2/2015, de abril, de emprego de Galicia)].  Escala de Administración Xeral, Subescala Auxiliar (subgrupo C2): 1 (acceso libre). *De acordo co establecido na disposición adicional sexta da Lei 20/2021, do 28 de decembro, o sistema de selección de todas estas prazas será o concurso.2.–PRAZAS CORRESPONDENTES AO PROCESO DE ESTABILIZACIÓN DE EMPREGO TEMPORAL PERSOAL LABORAL (art.26 da Lei 2/2015, de abril, de emprego de Galicia).  Educadora social (curso habilidades sociais). *De acordo co establecido na disposición adicional sexta da Lei 20/2021, do 28 de decembro, o sistema de selección de todas estas prazas será o concurso. II.–Publicar a presente resolución no Boletín Oficial da Provincia. III.–Remitir a presente resolución a Administración Xeral do Estado a efectos do establecido no art.56.1 da Lei 7/1985, do 2 de abril (LBRL). En Ordes, 24-05-2022. O alcalde-presidente O secretario José Luis Martínez Sanjurjo Juan Luis González Iglesias